Filem Negara Malaysia

**Filem Negara Malaysia** (**FNM**; kadangkala disebut juga sebagai **Jabatan Filem Negara** atau **JFN**) merupakan agensi penerbitan filem Malaysia. Ia merupakan salah satu jabatan di bawah Kementerian Penerangan selain Jabatan Penerangan, Jabatan Penyiaran, Pertubuhan Berita Nasional Malaysia (Bernama) dan Jabatan Hal Ehwal Khas (Jasa). Semuanya mempunyai peranan yang sama iaitu memberikan penerangan dan maklumat berhubungan dengan dasar dan agenda kerajaan kepada rakyat. Hanya cara atau pendekatannya yang berbeza.

Antara peranan utama FNM ialah menyebarkan maklumat mengenai dasar, program dan pencapaian kerajaan serta mempromosikan negara menerusi filem yang diterbitkan. Selain itu, FNM berperanan untuk menerbitkan filem dokumentari dan treler berkualiti dan membekalkannya kepada pelanggan, menjadi organisasi penerbitan filem rasmi Kerajaan bertaraf antarabangsa.

## Sejarah
Sebelum 22 November 1963, FNM dikenali dengan nama *Malayan Film Unit* (Unit Filem Malaya). *Malayan Film Unit* memulakan operasinya dari pejabatnya di Jalan Bangsar, Kuala Lumpur pada 1 April 1946. Pengarah seni pertamanya adalah Gillie Porter, juru kamera perang. Beliau turut memperkenalkan kamera animasi Bell dan Howell, penebuk, rostrum dan cakera animasi bagi menghasilkan kerja seni animasi dan judul bagi Cathay Organisation dan Cathay-Keris. Goh Meng Huat merupakan pembantunya dan juru animasi Malaysia pertama.

Kompleks Filem Negara Malaysia yang terletak di Jalan Utara, Petaling Jaya dirasmikan oleh Yang di-Pertuan Agong ke-3, Tuanku Syed Putra Jamalullail pada 24 Ogos 1965.

Filem Negara Malaysia mengumumkan pada November 1968 bahawa semua filem cereka dan dokumentari akan diterbitkan sepenuhnya dalam format warna, bukannya format hitam putih menjelang 1969. Perancangan untuk filem warna telah dibincangkan pada 1963.

Pada tahun 1967, mereka menerbitkan akhbar, *Malaysia: A Week* di mana bermula setiap minggu bermula awal tahun, mereka menerbitkan akhbar dalam seminggu di mana peristiwa itu berlaku. Juga pada tahun yang sama, Filem Negara mengumumkan akan menjual 51 peratus daripada sahamnya kepada rakyat Malaysia dengan tujuan untuk menjadi sebuah perbadanan perfileman terulung di negara ini. 

Pada setiap musim perayaan Filem Negara Malaysia sentiasa menghasilkan iklan atau cerita pendek yang bertemakan kasih sayang, perpaduan, kebudayaan, budi bahasa dan menghormati orang tua sering dipaparkan di kaca TV. Ia satu cerita yang panjangnya sekitar 2 minit hingga 3 minit. FNM yang dilengkapi dengan segala kemudahan penerbitan dan penyuntingan diyakini tidak menghadapi masalah untuk menghasilkan program pendek.

Tidak dinafikan sejak ditubuhkan lebih setengah abad, FNM sudah berjaya menghasilkan ratusan karya yang baik sehingga mendapat pengiktirafan daripada pelbagai festival atau penganugerahan antarabangsa dalam kategori dokumentari, cerita pendek atau animasi. Malahan, FNM juga pernah menerima pengiktirafan besar menerusi beberapa filem cereka yang pernah diterbitkannya seperti *[[Bila Hati Telah Retak]]*, *[[Dayang Suhana]]* atau *[[Embun (filem)|Embun]]*.

Dokumentari atau filem pendek seperti *Before The Wind*, *Building Bonny Babies*, *The Letter*, *Buffaloes For Floughing* dan *Letter From Home* yang dihasilkan pada tahun 1954, atau *Hassan’s Home Coming*, *Youth In Action* dan *Malacca Then And Now* (1955), *Rohani’s Steps Out*, *Valley of Hope*, *Timeless Temiar* dan *Malayan University* (1956) dan juga Wayang Kulit, *Tin From Malaya* (1957) adalah antara contoh terbaik yang pernah dihasilkan oleh FNM sehingga pernah meraih pelbagai pengiktirafan dari Filipina, Jepun, Kanada, Hong Kong dan Kemboja.

FNM juga pernah menghasilkan dokumentari mengenai kemerdekaan dan perpaduan seperti *Merdeka For Malaya*, *United We Stand*, *Master Farmer Kum Yeng*, *No Need To Be Poor*, dan Bapa Malaysia adalah contoh karya yang sepatutnya disiarkan semula di kaca TV.

FNM bersedia untuk menjalin kerjasama dengan agensi kerajaan yang lain seperti Perbadanan Kemajuan Filem Nasional Malaysia (Finas) untuk menghasilkan dokumentari yang lebih segar, dinamik dan bersesuaian dengan keperluan semasa.

Pada dasarnya, semenjak penggabungan Kementerian Penerangan bersama Kebudayaan (Pada April 2009), FNM diberikan tugasan menjadi hab untuk agensi dan jabatan kerajaan serta masih memainkan peranan untuk memberi penerangan tentang dasar-dasar kerajaan serta menjadi medium untuk mendokumentasikan sejarah - sejarah penting negara.

Ia diumumkan pada 28 November 2012 bahawa Filem Negara Malaysia digabungkan dengan Perbadanan Kemajuan Filem Nasional (FINAS) bagi membentuk satu agensi perfileman tunggal. Penggabungan ini selesai pada 15 Mei 2013.

## Identiti korporat
Logo harimau digunakan sebagai pengenalan kepada FNM. Logo itu direka oleh Pengarah Seni di Bahagian Gerak Gambar, Gillie Potter. Logo Harimau dipilih kerana ia melambangkan kecergasan, ketabahan dan kegagahan. Sifat ini amat diperlukan oleh Malayan Film Unit pada masa itu, kerana ia menghadapi pelbagai cabaran untuk membuktikan kemampuannya. Selepas Malayan Film Unit bertukar nama kepada Filem Negara Malaysia pada November 1963, versi baharu lambang harimau telah diguna pakai.

## Senarai penerbitan

### Filem
* *[[Abu Nawas (filem 1957)|Abu Nawas]]* (1957)
* *[[Gema Dari Menara]]* (1968) - diterbitkan untuk Jabatan Hal Ehwal Ugama Brunei
* *Anak Seluang Jauh Melaut* (1975)
* *[[Dayang Suhana]]* (1978)
* *[[Bila Hati Telah Retak]]* (1983)
* *[[Ke Medan Jaya]]* (1983) 
* *Cempaka Biru* (1989)
* *Untukmu* (1994)
* *[[Embun (filem)|Embun]]* (2002)
* *[[Paloh (filem)|Paloh]]* (2003)

### Dokumentari

#### Sebagai Malayan Film Unit
* *Kinta Story* (1950)
* *Wanted For Murder* (1951)
* *Brunei: Abode of Peace* (1952)
* *Acting on Information* (1952) 
* *Badminton, Thomas Cup Matches (1952)
* *Before The Wind* (1953)
* *A Better Man* (1953)
* *Buffaloes For Ploughing* (1953)
* *Padi Kunca* (1954)
* *Rohani Maju Mulia* (1954)
* *Youth in Action* (1955)
* *Malacca: Then and Now* (1955)
* *Timeless Temiar* (1956)
* *Wayang Kulit* (1956)
* *Big Kitchen* (1957)
* *Menuju Kemerdekaan* (1957)
* *Kemerdekaan Malaya* (1957)
* *Ali Finds a Secret* (1958)
* *Brunei* (1958)
* *Brunei Merayakan* (1958)
* *Brunei Welcomes Their Majesties* (1959)
* *The Big Vote* (1959)
* *Anika Warna* (1959)
* *Batu Caves* (1960)
* *Sama Usaha Sama Merasa* (1960)
* *The Year 1961* (1961)
* *Malaya* (1961)
* *Aboard for Congo* (1961)
* *Bulan Bahasa* (1961)
* *Bahasa Menyatukan Bangsa* (1961)
* *Safar* (1962)
* *Lembaran Baru* (1962)
* *Borneo Welcomes Tunku* (1962)
* *Perjanjian Malaysia* (1962)
* *Ashkar Melayu Brunei* (1962)
* *Cities of Malaya* (1962)
* *Kembali Ka-Brunei* (1963)
* *Building Bonny Babies* (1963)
* *Milestones to Malaysia* (1963)

====Sebagai Filem Negara Malaysia====
* *Kelahiran Malaysia* (1963)
* *Bulan Bahasa Kebangsaan* (1963)
* *Bahasa Bangaan Bangsa* (1963)
* *Kebangkitan Malaysia* (1964)
* *Mata Permata* (1964)
* *Bintara* (1964)
* *Bahasa Peribadi Bangsa* (1964)
* *Bapa Malaysia* (1964)
* *Blatant Aggression* (1964)
* *Seruan Suchi* (1965)
* *Commonwealth in Malaysia* (1965)
* *Penyaer Akordian* (1965)
* *To Regret Is Already Too Late* (1966)
* *Berkhidmat Memimpin Umat* (1966)
* *Saka Pengharapan* (1966)
* *Tun Mustapha* (1966)
* *Bersatu Berjaya* (1966)
* *Maulud & Berzanji* (1966)
* *Kesah Kampong Kita: Dewasa Membawa Bahagia* (1967)
* *Kesah Kampong Kita: Semangat Padi Baru* (1967)
* *Atap Genting Atap Rumbia* (1967)
* *Antara Dua Jiwa (1967)
* *Batik* (1968)
* *Sopan Santun Makan Bersuap* (1969)
* *Kesah Kampong Kita: Jiwa Merdeka* (1969)
* *1st Asian Highway Motor Rally* (1969)
* *Kesah Kampong Kita: Keazaman Puncha Kemaamoran* (1970)
* *Mara Bersama Rukun Negara* (1971)
* *Perjuangan Kami Menentang Penyamun Komunis* (1972)
* *Sinar Bahagia* (1972) 
* *Senidra Mak Yong* (1972)
* *Wau Besar Dari Kelantan* (1973)
* *Gasing* (1973)
* *Seniman Silam Dalam Kenangan* (1975)
* *Bersatu Bertambah Mutu* (1978)
* *Berselang-Seli* (1980)
* *Detik Gemilang Dalam Sejarah* (1980)
* *Dikir Barat* (1984)
* *Taman Negara* (1984)
* *Trez Amigos* (1986)
* *Istiadat Perkahwinan Di-Raja Pahang dan Johor* (1986)
* *Awasi Jerat Dadah* (1986)
* *[[Dari Desa Ke Kampus]]* (1987)
* *Hasil Dari Rotan* (1988)
* *Keajaiban Tabii* (1988)
* *Pertemuan Di Ambang Adat Lama* (1990)
* *Dalam Kenangan Tuanku Abdul Rahman* (1990)
* *Mandela Pejuang Kebebasan* (1990)
* *Kejohanan Piala Thomas* (1992)
* *Pua Kumbu* (1993)
* *Kehidupan Beragama di Malaysia* (1994)
* *World's Wonder Mulu* (1996)
* *Taman Negara: Destinasi Alam Semulajadi* (1998)
* *Hutan Pelindung Alam* (1999)

### Animasi

#### ''[[Hikayat Sang Kancil]]''
* *Sang Kancil* (1983)
* *Sang Kancil dan Sang Monyet* (1984)
* *Sang Kancil dan Sang Buaya* (1985)

#### ''Kisah dan Teladan''
* *Arnab yang Sombong* (1986)
* *Singa yang Haloba* (1986)
* *Gagak yang Bijak* (1986)
* *Telur Sebiji Riuh Sekampung* (1995)
* *Budi Baik Dibalas Baik* (1997)
* *Jambo Manja* (1998)

#### Animasi pendek
* *Hapuskan Nyamuk Aedes: Gunakan Ubat Jentik-Jentik* (1977)
* *Ikuti Peraturan Penggunaan Gas Memasak* (1981)
* *Hormatilah Tangki Gas Anda* (1987)
* *Bangau Oh Bangau* (2001)

### Iklan
* Keselamatan Jalan Raya Bermula Dengan Tuan (1963)
* Selamat Hari Krismas (1977)
* Sebelum Terlambat, Berikan Sedikit Masa Untuk Anak Anda (1987)
* Jagalah Kebersihan Tandas (1987)
* Cintailah Sungai Kita (1991)
* Kitar Semula (1991)
* AIDS Pembunuh: Hentikan Tragedi Ini (1992)
* AIDS: Elakkan Keraguan, Ketahuilah Fakta Sebenar (1992)
* Kebersihan Tandas, Tanggungjawab Bersama (1993)
* Cintai Alam Sekitar (1997)
* Menabung Menjamin Kesejahteraan (1997)
* Utamakan Kebersihan (1998)

## Lihat juga
* Perbadanan Kemajuan Filem Nasional Malaysia (FINAS)

## Rujukan

## Pautan luar
*  (diarkibkan)
* Perbadanan Kemajuan Filem Nasional Malaysia Website